ປະທານສະພາແຫ່ງຊາດ ຫງວຽນທິກີມເງີນ ຢ້ຽມຢາມ ແລະ ເຮັດວຽກກັບປ້ອມປ້ອງກັນຊາຍແດນ ປາເຕີ່ນ
ທ່ານນາງຫງວຽນທິກີມເງິນ ແລະ ຄະນະປະຕິບັດງານ
ເຮັດວຽກຢູ່ປ້ອມປ້ອງກັນຊາຍແດນ ປາເຕີ່ນ, ເມືອງ ຊີນໂຮ່, ແຂວງ ລາຍເຈົາ
ຕອນເຊົ້າວັນທີ 10/03, ທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກີມເງິນ ແລະ ຄະນະປະຕິບັດງານຂອງສະພາແຫ່ງຊາດລົງຢ້ຽມຢາມ ແລະ ເຮັດວຽກຢູ່ປ້ອມປ້ອງກັນຊາຍແດນ ປາເຕີ່ນ, ເມືອງ ຊີນໂຮ່, ແຂວງ ລາຍເຈົາ. ນະທີ່ນີ້, ທ່ານນາງປະທານສະພາແຫ່ງຊາດ ຫງວຽນທິກີມເງິນ ຕີລາຄາພະນັກງານ, ນັກຮົບປ້ອງກັນຊາຍແດນ ພໍ່ພຽງແຕ່ປະຕິບັດໜ້າທີ່ປ້ອງກັນຊາດປ້ອງກັນຄວາມສະຫງົບ, ອະທິປະໄຕແຫ່ງຊາດເປັນຢ່າງດີເທົ່ານັ້ນ ຫາກຍັງຊ່ວຍໃຫ້ປະຊາຊົນຢູ່ທ້ອງຖິ່ນພັດທະນາເສດຖະກິດອີກດ້ວຍ. ພິເສດ ກຳລັງປ້ອງກັນຊາຍແດນໄດ້ຮັບໜ້າທີ່ເພີ່ມເຕີ່ມໃຫ້ບັນດາຕາແສງຊາຍແດນເຂົ້າຮ່ວມການສ້າງລະບົບການເມືອງຂັ້ນຮາກ ຖານ, ຮັກສາບັນດາຕຳແໜ່ງຫຼັກແຫຼ່ງໃນອຳນາດການປົກຄອງຕາແສງຕ່າງໆ. ທ່ານນາງປະທານສະພາແຫ່ງຊາດຖືວ່າ:
“ບັນດາຫຼັກໝາຍທີ່ເຮັດດ້ວຍຊີມັງ, ເສີມເຫຼັກ ກໍ່ບໍ່ອາດໝັ້ນຄົງເທົ່າກັບຈິດໃຈຂອງປະຊາຊົນ. ດັ່ງນັ້ນ ເລື່ອງຕັ້ງຖິ່ນຖານຄົງທີ່ຄືນໃໝ່ ແລະ ສ້າງເງື່ອນໄຂໃຫ້ແກ່ປະຊາຊົນຢູ່ເຂດຊາຍແດນມີຊີວິດການເປັນຢູ່ເປັນປົກກະຕິ ເພື່ອພັດທະນາທຳການຜະລິດ ນັ້ນຈະແມ່ນບັນດາຫຼັກໝາຍໝັ້ນຄົງທີ່ສຸດ. ແລະ ບັນດາພະນັກງານ, ນັກຮົບປ້ອງກັນຊາຍແດນເອງ ຕ້ອງຖືເອົາຈິດໃຈຂອງປະຊາຊົນຢູ່ຊາຍແດນ ເພື່ອປ້ອງກັນອະທິປະໄຕຂອງພວກເຮົາ”.
ຕອນບ່າຍວັນທີ 10/3, ຢູ່ສູນກອງປະຊຸມແຂວງ ລາຍເຈົາ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ແລະ ຄະນະປະຕິບັດງານຂອງສະພາແຫ່ງຊາດ ເຮັດວຽກກັບການນຳຫຼັກແຫຼ່ງຂອງແຂວງ. ກ່າວຄວາມເຫັນທີ່ການເຮັດວຽກ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ສະເໜີແຂວງ ລາຍເຈົາສືບຕໍ່ເສີມຂະຫຍາຍຄວາມສາມາດບົ່ມຊ້ອນທີ່ມີຢູ່ແລ້ວ ເພື່ອພັດທະນາເສດຖະກິດ. ພິເສດແມ່ນການພັດທະນາເສດຖະກິດທີ່ມີຄຸນຄ່າສູງ; ຍູ້ແຮງວຽກງານຫັນເປັນສັງຄົມໃນຂົງເຂດຕ່າງໆ; ລະດົມແຫຼ່ງກຳລັງຈາກສູນກາງລົງຮອດທ້ອງຖີ່ນ ເພື່ອຍົກສູງຊີວິດການເປັນຢູ່ຂອງປະຊາຊົນ. ທ່ານນາງປະທານສະພາແຫ່ງຊາດ ຫງວຽນທິກິມເງິນ ມອບໜ້າທີ່ໃຫ້ທ່ານເລຂາທິການສະພາແຫ່ງຊາດຕິດຕາມກວດກາ, ສະຖິຕິບັນດາວຽກງານທີ່ໄດ້ປະຕິບັດ, ບໍ່ທັນປະຕິບັດ ເພື່ອລາຍງານຕໍ່ນາຍົກລັດຖະມົນຕີ, ຄະນະປະຈຳສະພາແຫ່ງຊາດ, ຊີ້ນຳບັນດາກະຊວງ, ຂະແໜງການພິຈາລະນາປະຕິບັດ, ແກ້ໄຂບັນດາຄວາມຫຍຸ້ງຍາກໃຫ້ທ້ອງຖີ່ນຢ່າງທັນການ.
(ແຫຼ່ງຄັດຈາກ VOV)